Ashford International stasjon

Ashford International stasjon er en stasjon på høyhastighetslinjen High Speed 1, og et knutepunkt for regionallinjer. Stasjonen har blitt ombygd flere ganger, siste gang tidlig på 1990-tallet på grunn av den nye internasjonale trafikken som ble satt i drift 8. januar 1996. Denne blir betjent av Eurostar, innlandstrafikken blir betjent av høyhastighetstog og av konvensjonelle tog. Det er ikke tillatt å bruke Eurostar til innlandsreiser.